**Tartalomjegyzék**

**Zalakaros Város Önkormányzata Polgármesterének**

**2020. március 25-én hozott határozatairól**

Hat. száma Tartalom  
-----------------------------------------------------------------------------------------------------------------

72/2020 Zalakarosi Fürdő Zrt. és a Zalakaros Fürdő Zrt. Dolgozóinak   
 Szakszervezete között kötött 2020. évi bérmegállapodás 1. számú   
 módosítás tudomásul vétele

73/2020 A koronavírus járvány kapcsán kihirdetett vészhelyzet idején felmerülő  
 rendkívüli kiadások fedezetére céltartalék elkülönítése

**Zalakaros Város Önkormányzata Polgármesterének 72/2020. (III.25.) számú határozata:**

Zalakaros Város Önkormányzatának Polgármestereként

1./ a katasztrófavédelemről és a hozzá kapcsolódó egyes törvények módosításáról szóló 2011.évi CXXVIII. tv.46.§.(4) bekezdésében meghatározott átruházott jogkörében eljárva, az alapján és Magyarország Kormányának a veszélyhelyzet kihirdetéséről szóló 40/2020. (III. 11.) Korm. rendeletre illetve az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében a szükséges elrendelt veszélyhelyzet során teendő intézkedésekről szóló 41/2020. (III.11.) Korm. rendeletre figyelemmel - a képviselőtestületi tagokkal történt előzetes egyetértésre is alapozva – a Zalakarosi Fürdő Zrt. és a Zalakarosi Fürdő Zrt. Dolgozóinak Szakszervezete között a munkahelyek megtartása érdekében kötött megállapodást (2020. évi bérmegállapodás 1.számú módosítása) tudomásul veszem. Javaslom, hogy a megállapodás az alábbi ajánlások figyelembevételével kerüljön megkötésre:

a./ a megállapodás időbeli hatálya 2020.április 30-ig terjedjen,

b./ a megállapodás utolsó bekezdését javaslom az alábbiak szerint módosítani:

-A Kollektiv Szerződés 59. Állásidő (Mt. 146.§ /1/ bek) jogcímén, amennyiben a munkáltató - tekintettel a 40/2020. (III.11.) Korm. rendelet által elrendelt veszélyhelyzetre - a foglalkoztatási kötelezettségének a beosztás szerinti munkaidőben nem tesz eleget úgy a munkavállalót a munkaszerződése szerinti alapbér (vetítési alapra jutó havi 152 óra/óradíj) 66 %-a illeti meg díjazásként.

- Vegyes munkarend alkalmazása esetén (munkaszerződés szerinti munkavégzés + állásidő) az adott hónapban ledolgozott munkaidő alapján a munkaszerződés szerinti bér és az állásidőre jutó előző pontban meghatározott bér arányában illeti meg a díjazás a dolgozót. Az állásidő és a munkaidő beosztása havi munkaidő beosztás alapján történik, tekintettel a munkaidőkeret alkalmazásának jogszabályi előírásaira.

A béren kívüli juttatások kifizetését 2020. április 01. napjától minden dolgozó esetén fel kell függeszteni.

c./ felkérem a vezérigazgató urat, hogy tájékoztasson arról, hogy a saját és a vezető menedzsment tagjaira milyen intézkedést kíván tenni a béreik vonatkozásában a kialakult helyzetre figyelemmel. Erről kérem, hogy legkésőbb 2020. március 30-án 12,00 óráig tájékoztatni szíveskedjen.

(A határozat elengedhetetlen részét képezi a jelen határozatban megfogalmazottakkal módosított aláírt megállapodás)

2./ A határozathoz csatolásra kell, hogy kerüljön a képviselők egyetértő nyilatkozata.

Novák Ferenc

polgármester

**Zalakaros Város Önkormányzata Polgármesterének 73/2020. (III.25.) számú határozata:**

Zalakaros Város Önkormányzatának Polgármestereként

1./a katasztrófavédelemről és a hozzá kapcsolódó egyes törvények módosításáról szóló 2011.évi CXXVIII. tv.46.§.(4) bekezdésében meghatározott átruházott jogkörében eljárva, Magyarország Kormányának a veszélyhelyzet kihirdetéséről szóló 40/2020. (III.11.) Korm. rendeletre illetve az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében a szükséges elrendelt veszélyhelyzet során teendő intézkedésekről szóló 41/2020.(III.11.) Korm. rendeletre figyelemmel - a képviselőtestületi tagokkal történt előzetes egyetértésre is alapozva – úgy határoz, hogy a koronavírus járvány kapcsán  kihirdetett vészhelyzet idején felmerülő rendkívüli kiadások fedezetére 5.000.000 Ft-ot csoportosít át a  2020. évi általános tartalékból  a működési célú céltartalékok közé, amely felett a képviselőtestület utólagos tájékoztatása mellett jogosult rendelkezni.

2./ köszönettel tudomásul veszem az önkormányzati képviselőknek és a bizottsági tagoknak a járványügyi védekezés és védőfelszerelések beszerzése céljára vonatkozóan tett egy havi tiszteletdíjuk mértékéig terjedő felajánlását. Ezen összeg az 1. pontban meghatározott összeg növelésére szolgál.

3./ Jelen döntésemről a képviselőtestület minden tagját értesítem.

Novák Ferenc

polgármester